Tasuta kasutusse andmise leping nr KV-0.4-2.2/24/643

26.04.2024

Käesolev leping (edaspidi nimetatud Leping) on sõlmitud digitaalse allkirjastamise kuupäeval.
AS Semetron, registrikood 10078457, aadress Veerenni 51, Tallinn 10138, mida esindab juhatuse liige Maksim Markelov (edaspidi nimetatud Omanik), ja

Kaitsevägi, registrikood 70008641, keda esindab Kaitseväe põhimääruse ja Kaitseväe juhataja 09.08.2023 käskkirjaga nr 1337 kehtestatud volituse alusel Kaitseväe Akadeemia (KVA) ülem brigaadikindral Vahur Karus (edaspidi nimetatud Kasutaja),

edaspidi nimetatud Lepingus eraldi Pool või ühiselt Pooled, sõlmisid käesoleva tasuta kasutamise lepingu (edaspidi Leping) alljärgnevas:

1.	Lepinguga annab Omanik Kasutajale tasuta kasutamiseks MMH SHMg2 ISO 1CC veepuhastus- ja sanitaarkonteineri (kirjeldatud lisas 1, edaspidi nimetatud Vara) Lepinguga kokkulepitud tingimustel. Vara maksumus Lepingu sõlmimise päeva seisuga on 230 000,00 (kakssada kolmkümmend tuhat) eurot (käibemaksuta). Omanik kohustub Vara selle transportimise ajaks õppusele VW24 ja õppuselt tagasi kindlustama ajavahemikus
26.04.2024–13.05.2024.
2.	Omanik annab Kasutajale Vara tasuta kasutada lepingu sõlmimisest kuni 30.06.2024. Vara loetakse Kasutajale üle antuks arvestades käesoleva lepingu punktis 5 välja toodut ning alates lisas 1 toodud konteineri üleandmise ja vastuvõtmise inventuurilehe mõlemapoolsest allkirjastamisest. Vara kasutamise asukohaks on Euroopa Liit.
3.	Kasutaja kohustub: 
3.1.	kasutama Vara vastavalt selle sihtotstarbele ja heaperemehelikult;
3.2.	kandma kõik kulud seoses Vara kasutamise, hoolduse ja säilimisega, sealhulgas Vara remondiga; 
3.3.	hüvitama Omanikule Vara hävimise, kaotsimineku või kahjustumisega tekitatud kahju;
3.4.	teatama Omanikule viivitamatult Vara hävimisest või kaotsiminekust, igast Vara olulisest kahjustumisest ja Vara valdus- või kasutusõiguse rikkumisest või piiramisest kolmandate isikute poolt, võttes vajadusel koheselt tarvitusele abinõud edasiste kahjude ärahoidmiseks ja tagajärgede likvideerimiseks;
3.5.	mitte andma Vara kolmanda isiku kasutusse.
4	Kasutaja on kohustatud Omanikule Vara tagastama seisundis, milles ta selle sai, arvestades Lepingujärgsest kasutamisest tulenevat kulumist. 
5.	Vara seisukorda ja komplektsust hinnatakse inventuuriga vara üleandmisel ja tagastamisel vastavalt lisale 1.
6.	Kui Kasutaja viivitab Vara tagastamisega üle ettenähtud tähtaja, kohustub ta tasuma Vara kasutamise eest tasu. Tasu suurus on 250,00 (kakssada viiskümmend) eurot iga Vara tagastamise tähtaja ületanud kalendripäeva eest. 
7.	Leping jõustub selle allkirjastamisest Poolte poolt ja kehtib kuni 30.06.2024 või kuni Poolte poolt endale Lepinguga võetud kohustuste kohase täitmiseni.
8.	Kohustuse rikkumine on vabandatav, kui Pool rikkus kohustust vääramatu jõu tõttu. Vääramatu jõud on asjaolu, mida rikkunud Pool ei saanud mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimisel selle asjaoluga arvestaks või seda väldiks või takistava asjaolu või selle tagajärje ületaks. Sellisel juhul ei ole kummalgi Poolel õigus nõuda teiselt Poolelt Lepingu mittetäitmisega või mittekohase täitmisega tekitatud kahju hüvitamist.
9.	Lepinguga reguleerimata küsimustes juhinduvad Pooled Eesti Vabariigis kehtivatest õigusaktidest.
10.	Lepingut võidakse muuta ainult Poolte kirjalikul kokkuleppel.
11.	Pooled kohustuvad rakendama kõiki kohaseid abinõusid, et lahendada Lepingust tulenevad vaidlusküsimused läbirääkimiste teel. Kui mõistliku aja jooksul kokkuleppele ei jõuta, lahendatakse vaidlus Harju Maakohtus. 
12.	Poolte kontaktisikud:
12.1.	omaniku esindaja: Mart Sokk, vastutav biomeditsiinitehnika insener,
tel +372 5805 2066;
12.2	kasutaja esindaja: kapten Hele-Reet Lille, KVA sõja- ja katastroofimeditsiinikeskuse toetus- ja arendustegevuse jaoskonna ülem, tel +372 5450 1399.
13.	Leping on allkirjastatud digitaalselt.

Poolte kontaktandmed:

Omanik: 							Kasutaja:
AS Semetron						Kaitsevägi
Registrikood 10078457				Registrikood 70008641
Aadress: Veerenni 51, Tallinn 10138		Asukoht: Juhkentali 58, Tallinn
Tel. 683 7600						Kaitseväe Akadeemia
Faks 683 7601						Aadress: Riia 12, Tartu 51013
E-post: semetron@semetron.ee		Tel. 717 6110
Faks 717 6111
								E-post: akadeemia@mil.ee

 [ allkirjastatud digitaalselt ] 			[ allkirjastatud digitaalselt ]

Maksim Markelov					Vahur Karus
Juhatuse liige						Brigaadikindral
Kaitseväe Akadeemia ülem

Lisa 1
AS Semetroni ja Kaitseväe 26.04.2024
lepingu nr 643 juurde

Konteinerite üleandmise ja vastuvõtmise inventuuride leht

Seadme vastuvõetav seisukord märkida plussiga järjekorranumbri ette ja vajadusel märkustega seadme juures. Lehe kinnitamiseks märkida lehele inventuuri kuupäev ja poolte esindajate allkirjad.

MMH SHMg2 ISO 1CC veepuhastus ja sanitaarkonteiner sisaldab:

Integreeritud seadmeid:				
1.	vee regeneratsioonisüsteemi SpaceDrip 15 000l/24h;
2.	WC pott - 3tk;
3.	valamu - 3tk;
4.	dušš - 2tk;
5.	diiselgeneraator 5kW;
6.	kiirboiler Atlantic 30kW – 2tk;
7.	diiselsoojendi vedelikpõrandaküttele – 1tk;
8.	MMH Välihaigla Reoveepumpla – 1tk.